

 **REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA PODRAVSKA MOSLAVINA**

 **JEDINSTVENI UPRAVNI ODJEL**

KLASA: 351-01/23-01/7

URBROJ: 2158-31-03-23-2

Podravska Moslavina, 11. kolovoza 2023. godine

**POZIV ZA DOSTAVU PONUDA U POSTUPKU JEDNOSTAVNE NABAVE**

**Evidencijski broj JN34/2023.**

**Energetska obnova javne zgrade za komunalne aktivnosti**

**Podravska Moslavina, kolovoz 2023. godine**

Na temelju članka 3. Pravilnika o provođenju postupka jednostavne nabave Općine Podravska Moslavina, ovlašteni predstavnici za provedbu postupka jednostavne nabave dana 11. kolovoza 2023. godine upućuju:

**Poziv za dostavu ponuda**

**u postupku jednostavne nabave**

1. **PODACI O NARUČITELJU**

**Naziv:** Općina Podravska Moslavina

**Sjedište (adresa):** J.J. Strossmayera 150, 31530 Podravska Moslavina

**OIB:** 92638049877

**Telefon:** 031 641 212

**Adresa elektroničke pošte (e-mail) :** opcinapodravskamoslavina@gmail.com

**Odgovorna osoba:** Dominik Cerić – općinski načelnik

1. **OSOBA NARUČITELJA ZADUŽENA ZA KOMUNIKACIJU S PONUDITELJIMA**

Kontakt osoba: Suzana Bošnjak

Telefon: 031/641-212

e-mail: opcinapodravskamoslavina@gmail.com

1. **ODGOVORNA OSOBA NARUČITELJA**

Odgovorna osoba naručitelja: Dominik Cerić, općinski načelnik

e-mail: opcinapodravskamoslavina@gmail.com

1. **SUKOB INTERESA**

Na sukob interesa prilikom provođenja postupka jednostavne nabave na odgovarajući način primjenjuju se načela i pozitivni propisi o sprječavanju sukoba interesa.

1. **PREDMET NABAVE**

Energetska obnova javne zgrade za komunalne aktivnosti, nabava i ugradnja PVC prozora i stijene.

1. **EVIDENCIJSKI BROJ NABAVE**

JN34/2023

1. **PROCJENA VRIJEDNOSTI NABAVE**

13.683,91 € bez PDV-a

1. **NAČIN REALIZACIJE NABAVE**

Sklapanje ugovora.

1. **OPIS PREDMETA NABAVE**

Projekt „Energetska obnova javne zgrade za komunalne aktivnosti“ obuhvaća postavljanje PVC prozora i stijene kojom će se osigurati energetska ušteda koja je zbog dotrajale postojeće vanjske stolarije rezultirala 50% većom potrošnjom energenata, a samim time i emisiju CO2.

1. **TEHNIČKE SPECIFIKACIJE PREDMETA NABAVE**

Predmet nabave je energetska obnova javne zgrade za komunalne aktivnosti, demontaža stare stolarije i postavljanje PVC prozora i stijene sukladno tehničkoj specifikaciji navedenoj u Troškovniku koji je **Prilog 2.** Pozivu na dostavu ponuda.

1. **KRITERIJ ZA ODABIR GOSPODARSKOG SUBJEKTA (PONUDITELJA)**
	1. **Osnove za isključenje**
		1. **Nekažnjavanje**

Ponuditelj je obvezan dostaviti dokaz o nepostojanju osnova za isključenje gospodarskog subjekta iz članka 251. stavka 1. točke 1. i 2. Zakona o javnoj nabavi (NN 120/16 i 114/22).

*Dokaz:*

*Izvadak iz kaznene evidencije ili drugog odgovarajućeg registra ili jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin – Izjava o nekažnjavnju ovjerena kod Javnog bilježnika, ne starija od 6 mjeseci od dana slanja poziva na dostavu ponuda. U prilogu poziva je ogledni primjerak Izjave o nekažnjavanju* ***(Prilog 3.)*** *koju gospodarski subjekt može koristiti. Ponuditelj treba dostaviti dokaz za odgovornu osobu, za gospodarski subjekt i za članove upravnog i nadzornog odbora.*

* + 1. **Potvrda porezne**

Ponuditelj je obvezan dostaviti dokaz o nepostojanju osnova za isključenje gospodarskog subjekta iz članka 252. stavka 1. Zakona o javnoj nabavi (NN 120/16 i 114/22), odnosno da ima ispunjene obveze plaćanja dospjelih poreznih obveza i obveza za mirovinsko i zdravstveno osiguranje.

*Dokaz:*

*Potvrda porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz članka 252. stavka 1. Zakona o javnoj nabavi – ne starija od dana slanja poziva na dostavu ponuda.*

* 1. **Uvjeti sposobnosti**

**Sposobnost za obavljanje profesionalne djelatnosti**

Ponuditelj mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana – članak 257. Zakona o javnoj nabavi (NN 120/16 i 114/22).

*Dokaz:*

***Službeni*** *izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana – ne stariji od 3 mjeseca od dana roka za dostavu ponuda. Prihvatljiv dokument je i* ***službeni*** *e-izvadak ne stariji od 3 mjeseca od dana roka za dostavu ponuda.*

1. **KRITERIJ ZA ODABIR PONUDE**

Sukladno članku 12. stavak 1. i 2. Pravilnika o provođenju postupka jednostavne nabave („Službeni glasnik Općine Podravska Moslavina“, broj 2/2017) kriterij za odabir ponude je najniža cijena ili ekonomski najpovoljnija ponuda prema unaprijed određenim kriterijima, kako je to određeno u pozivu na dostavu ponuda.

Ukoliko je kriterij odabira ekonomski najpovoljnija ponuda osim kriterija cijene mogu se koristiti npr. i kriterij kvalitete, tehničke prednosti, estetske i funkcionalne osobine, ekološke osobine, operativni troškovi, ekonomičnost, datum isporuke i rok isporuke ili rok izvršenja i dr. te je u zapisniku o otvaranju, pregledu i ocjeni ponuda potrebno obrazložiti izabranu ponudu.

1. **UVJETI NABAVE**

Ponuditelj dostavlja ponudu za cjelokupan predmet nabave.

* 1. **Rok izvršenja ugovora**

S gospodarskim subjektom čija ponuda bude odabrana sklopit će se ugovor.

Početak izvršenja ugovora je nakon obostranog potpisa ugovora s odabranim ponuditeljom.

Rok izvršenja ugovora određuje se u maksimalnom roku od 90 kalendarskih dana od uvođenja u posao.

Rokom izvršenja predmeta nabave smatra se kada su radovi izvršeni te je potpisan Zapisnik o primopredaji.

* 1. **Rok valjanosti ponude**

30 dana od dana roka za dostavu ponude.

* 1. **Mjesto izvršenja**

Općina Podravska Moslavina, J.J. Strossmayera 150, 31530 Podravska Moslavina

* 1. **Rok, način i uvjeti plaćanja**

Plaćanje u roku 30 dana od izvršenja Ugovora, a po ispostavljenom e-računu.

Račun se dostavlja nakon potpisivanja Zapisnika o primopredaji.

Odmah po završetku radova odabrani ponuditelj obavještava Naručitelja da su radovi koji čine predmet ugovora završeni.

Naručitelj i odabrani ponuditelj dužni su bez odgađanja pristupiti primopredaji i dovršiti je u primjerenom roku, ali najkasnije 30 dana od završetka radova.

U slučaju postojanja podugovaratelja odabrani ponuditelj u svom računu obvezno prilaže račune svojih podugovaratelja koje je prethodno potvrdio te Naručitelj neposredno plaća podugovaratelju.

U slučaju da u predmetu postupka bude odabrana ponuda zajednice gospodarskih subjekata, Naručitelj će plaćanje obavljati neposredno svakom članu zajednice, osim ako zajednica odredi drugačije (npr. u međusobnom sporazumu).

Račun se ispostavlja elektronički, kao e-račun na Naručitelja.

* 1. **Cijena ponude**

U cijenu ponude bez PDV-a uračunavaju se svi troškovi i popusti ponuditelja. Cijena mora biti iskazana u eurima, brojkama i slovima. Cijena ponude, kao i jedinične cijene pojedinih stavki iz troškovnika su nepromjenjive.

Cijenu ponude potrebno je prikazati na način da se iskaže redom: cijena ponude bez PDV-a, iznos PDV-a, cijena ponude s PDV-om. Ako se iznosi slovima i brojkama razlikuju, mjerodavan je iznos izražen slovima.

* 1. **Troškovnik**

Troškovnik se sastoji od više stavki. Ponuditelj u Troškovnik obvezno unosi jedinične cijene koje se izražavaju u € (euro) i koje pomnožene s količinom stavke daju ukupnu cijenu za svaku od stavki Troškovnika. Zbroj svih ukupnih cijena stavki Troškovnika čini cijenu ponude bez PDV-a. Jedinične cijene svake stavke Troškovnika smiju biti iskazane s najviše 2 (dvije) decimale. Ponuditelj je dužan ispuniti troškovnik u cijelosti, sve stavke troškovnika.

* 1. **Jamstva**

Neovisno o sredstvima jamstva koje je Naručitelj odredio, ponuditelj može dati novčani polog u traženom iznosu.

Novčani polog uplaćuje Općini Podravska Moslavina sa sljedećim podacima:

IBAN:HR 6923400091827100008

s pozivom na broj: 9016 – OIB ponuditelja

Model: HR68, opis plaćanja: vrsta jamstva, JN34/2023

(pod opis plaćanja upisati vrstu jamstva za koje se polog uplaćuje, npr. "jamstvo za ozbiljnost ponude")

* + 1. **Jamstvo za uredno ispunjenje ugovora**

Odabrani ponuditelj s kojim će biti zaključen ugovor obvezan je prilikom sklapanja istog dostaviti jamstvo za uredno ispunjenje ugovora, u obliku bjanko zadužnice za slučaj neizvršenja ugovora, odnosno u slučaju neurednog ispunjenja ugovora.

Bjanko zadužnicu će odabrani ponuditelj dostaviti potvrđenu od strane javnog bilježnika i popunjenu sukladno Pravilniku o obliku i sadržaju bjanko zadužnice (NN 115/12, 82/17 i 154/22), u visini 10% (deset posto) od ukupne vrijednosti ugovora bez PDV-a.

Bjanko zadužnica kao jamstvo za uredno ispunjenje ugovora predaje se prilikom potpisa ugovora, odnosno najksnije u roku 10 dana od dana potpisa ugovora, na adresu naručitelja.

Ako jamstvo za uredno ispunjenje ugovora ne bude naplaćeno, Naručitelj će ga nakon isteka ugovora vratiti odabranom ponuditelju.

Neiskorišteno jamstvo Naručitelj će vratiti Isporučitelju nakon urednog izvršenja Ugovora.

1. **SASTAVNI DIJELOVI PONUDE**

**Ponuda treba sadržavati:**

* ponudbeni list (ispunjen i potpisan od strane ponuditelja) (**Prilog 1**)
* troškovnik (ispunjen i potpisan od strane ponuditelja (**Prilog 2**)
* dokazi osnova za isključivanje i uvjeta sposobnosti (točka 11. Poziva)
* Izjava o nekažnjavanju (**Prilog 3**)
* Potvrda Porezne uprave
* Službeni izvadak iz sudskog, obrtnog, strukovnog ili drugog odgovarajućeg registra
1. **NAČIN, MJESTO I ROK ZA DOSTAVU PONUDE**

Ponuda se dostavlja na navedenim obrascima iz priloga ovog Poziva, a koje je potrebno dostaviti ispunjene i potpisane od strane ovlaštene osobe ponuditelja. Naručitelj neće prihvatiti ponudu koja ne ispunjva uvjete i zahtjeve vezane uz predmet nabave iz ovog Poziva.

**Način i mjesto dostave ponude**

Ponude se dostavljaju u papirnom obliku (osobno, putem pošte preporučenom poštanskom pošiljkom). Ponuda mora biti u zatvorenoj omotnici na kojoj mora biti naznačen naziv i adresa ponuditelja te naziv predmeta nabave, uz naznaku: **" NE OTVARAJ".**

Ponuda se dostavlja na adresu:

Općina Podravska Moslavina

J.J. Strossmayera 150

31530 Podravska Moslavina

Naručitelj neće prihvatiti ponudu koja ne ispunjava uvjete i zahtjeve vezane uz predmete nabave iz ovog Poziva.

**Rok za dostavu ponude**

**18. kolovoza 2023. godine do 12:00 sati, bez obzira na način dostave.**

Ponude zaprimljene nakon toga roka neće se razmatrati.

1. **MJESTO I VRIJEME OTVARANJA PONUDA**

Općina Podravska Moslavina, J.J. Strossmayera 150, Podravska Moslavina.

Otvaranje ponuda nije javno.

1. **JEZIK PONUDE**

Hrvatski jezik i latinično pismo.

1. **PRIMJENA PROPISA**

Na postupak se primjenjuje Pravilnik o provođenju postupka jednostavne nabave („Službeni glasnik Općine Podravska Moslavina“, broj 2/2017).

Naručitelj neće povjeriti poslove ponuditelju koji je ranije povjerene poslove od strane Općine Podravska Moslavina obavio nekvalitetno ili izvan ugovorenih rokova.

Naručitelj zadržava pravo ne prihvatiti niti jednu od ponuda bez obaveze snošenja troškova ponuditeljima za dostavljanje ponude.

1. **OBJAVA REZULTATA PROVEDENOG POSTUPKA NABAVE**

Obavijest o rezultatima nabave Naručitelj će dostaviti ponuditelju u zakonskom roku.

Odluka o odabiru ponude s preslikom Zapisnika o otvaranju, pregledu i ocjeni ponuda dostavlja se bez odgode svakom ponuditelju na dokaziv način u roku od 15 dana od isteka roka za dostavu ponuda.

**PRILOZI:**

1. Ponudbeni list (Prilog 1)
2. Troškovnik (Prilog 2)
3. Izjava o nekažnjavanju (Prilog 3)

OPĆINA PODRAVSKA MOSLAVINA

Povjerenstvo za provođenje postupka jednostavne nabave